PMIndiaData/PMIndiaSum huggingface dataset:
পেত্রোলিয়ম অমসুং নেচরেল গ্যাস সেক্তরদা ইজ ওফ দোইং বিজিনেসকী ইনোৎ

সরকারগী ‘ইজ ওফ দোইং বিজিনেস’কী পরিংদা প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা পেত্রোলিয়ম অমসুং নেচরেল গ্যাস মন্ত্রী অমসুং শেল–থুম মন্ত্রীগী সেক্রেতরীশিংগী হক ফংলবা কমিতীনা হায়জরকপা মতুং ইন্না ইন্তর্নেস্নেল কম্পিতিতিব বিদ্দিং (আই.সি.বি.)গী মতুংদা হাইদ্রোকার্বোন এক্সপ্লোরেসন অমসুং লাইসেন্সিং পোলিসী (ঐচ.ই.এল.পি.)গী মখাদা মায় পাক্লবা বিদ্দরশিংদা ব্লোক/কন্ত্রেক্ত তৌরিবা লমশিং পীবগী অয়াবা পীননবা হক পীবদা অয়াবা পীখ্রে। ঐচ.ই.এল.পি.গী মখাদা ব্লোক অসি চহি অমদা অনিরক পীগনি। মরম অসিনা হক পীবনা ব্লোক পীবগী মতাংদা ৱারেপ লৌবগী থৌওংদা খোংজেল য়াংলগনি অমসুং ‘ইজ ওফ দোইং বিজিনেস’কী খোংথাংদা ইনোৎ হাপ্লগনি। শাফুঃ এন.ই.এল.পি. পোলিসীগী মখাদা সেক্রেতরীশিংগী হক ফংলবা বিদ ইভালুএসন ক্রাইতেরিয়া (বি.ই.সি.)দা ৱাখল থম্লি, মসিদা মথৌ তাবশিংদা বিদ্দরশিংগা লোইননা য়ান–ৱারোল পাংথোকখি অমসুং ব্লোক পীনবগী মতাংদা সি.সি.ই.এ.দা খঙহনখি। সি.সি.ই.এ.না ব্লোক পীবগী অয়াবা পীখি। মন্ত্রালয়দা খন্ন–নৈনবা য়াওনা অপুনবা থৌওং অদু য়াম্না শাংই মসিদা মতম কুইনা চংই। সরকারগী ‘ইজ ওফ দোইং বিজিনেস’ খোংথাংগা লোইননা চান্নহন্নবা ব্লোক/কন্ত্রেক্তকী লম পীবগা মতমগী অশাংবা হন্থহনবা মথৌ তাই। অনৌবা হাইদ্রোকার্বোন এক্সপ্লোরেসন অমসুং লাইসেন্সিং পোলিসীগী মনুংদা কম্পিতিতিব বিদ্দিং মখা চৎথগনি অমসুং চহি খুদিংগী ব্লোক অনিরক পীগনি। য়ুম্ফমঃ সরকারনা ২০১৬তা হাইদ্রোকার্বোন এক্সপ্লোরেসন অমসুং লাইসেন্সিং পোলিসী (ঐচ.ই.এল.পি.)গী মীংদা এক্সপ্লোরেসন অমসুং প্রদক্সন (ই অমসুং পি)গী দমক্তা অনৌবা পোলিসী রিজিম হৌদোক্লে, মসি হান্নগী পোলিসী রিজিমদগী তোঙানবা মওংদনি। অনৌবা থৌরাংগী মরু ওইবা শক্তমশিংদা রেভিন্যু শেয়রিং কন্ত্রেক্ত, এক্সপ্লোরেসনগীদমক্তা সিঙ্গল লাইসেন্স, কনভেন্সনেল অমসুং নন–কনভেন্সনেল হাইদ্রোকার্বোন রিসোর্সেসকী পোৎথোক, মার্কেতিং অমসুং মমল লেপ্নবগীদমক মনীং মখা তম্বা য়াওরি। ঐচ.ই.এল.পি.গী মনুংদা ওপন একরিয়েজ লাইসেন্সিং পোলিসী (ও.এ.এল.পি) অসি মরু ওইবা থৌরংনি, মসিদা ইনভেস্তরনা মখোয়গী অপাম্বা লৌথোকপা ঙম্মি অমসুং চহি চুপ্পা অদুমা অপাম্বা ফোংদোকপা য়াই। অপাম্বা ফোংদোক্লিবা লমশিং অদুগীদমক্তা, থা তরুক খুদিংগী বিদ্দিং তৌবা য়াই। সরকারনা ও.এ.এল.পি.গী অহানবা ই.ও.এল. সাইকলদা পাউখুম মশিং য়াম্না ফংখি, মদু জুলাই ০১, ২০১৭তগী হৌরগা নবেম্বর ১৫, ২০১৭তা লোইখি। বিদ্দিংগী অহানবা রাউন্দা রাজ্য ১১দা শন্দোক্লিবা স্ক্বার কিলোমীতর ৫৯২৮২গী এরিয়া ওইবা ব্লোক ৫৫দা বিদ্দিং পাংথোকখি। বিদ্দিংগী থৌওং অদু শোইদ–ঙামদবা অমসুং কৎথোক্লবা ই–বিদ্দিং পোর্তেল অমদা পাংথোকখি।
প্রধান মন্ত্রীনা কোরিয়াগী ফার্স্ত লেদীগা উনখ্রে

ঙসি প্রধান মন্ত্রী শ্রী নরেন্দ্র মোদীনা কোরিয়াগী ফার্স্ত লেদী কিম জুং-সুককা উনখ্রে। প্রধান মন্ত্রী মোদীনা চেবাউ পীবদগী ফার্স্ত লেদী কিম ভারত্তা লাকখিবনি। উত্তর প্রদেস সরকারনা শীনবা দিপোতসব অমসুং ২০১৮গী নবেম্বর ৬তা অয়োধ্যাদা পাংথোক্কদবা মহারানি সুরিরাতনা (হিও ৱাং-ওক)গী অনৌবা মেমোরিয়েল হাংদোকপা থৌরমদা মহাক্না অথোইবা মীথুংলেন ওইগনি। ৪৮ সিইদা কোরিয়াদা চৎখিবা অমসুং কোরিয়াগী নিংথৌ সুরোদা লুহোংখিবা অয়োধ্যাগী মহারানি সুরিরাতনাগী খুৎথাংদা অয়োধ্যা অমসুং কোরিয়া পুৱারীগী অচেৎপা মরি লৈনৈ। ঙসি উনখিবা অদুদা, প্রধান মন্ত্রী মোদী অমসুং ফার্স্ত লেদী কিমনা ভারত অমসুং কোরিয়াগী মরক্তা লৈনরিবা মরিশিং অমসুং মীগা-মীগা চৎথোক-চৎশিনা তৌনবা হেনগৎহন্নবা ৱারী শানখি। সিওল পিছ প্রাইজ পীরকপদা ফার্স্ত লেদী কিমনা প্রধান মন্ত্রী নরেন্দ্র মোদী থাগৎখি। প্রধান মন্ত্রীনা হায়খি, মসিগী ইকায়খুম্নবা অসি ভারতকী মীয়ামগীনি। ২০১৮গী জুলাইদা প্রসিদেন্ত জে-ইননা ভারত্তা লাক্লম্বা অদু প্রধান মন্ত্রীনা নীংশিংখি অমসুং মদুনা ভারত-কোরিয়াগী মরি ফগৎহল্লে।
পি.এম.না মালেমগী ওইল অমসুং গ্যাস সেক্তরগী সি.ই.ও. অমসুং এক্সপর্তশিংগা উনখ্রে

প্রধান মন্ত্রী, শ্রী নরেন্দ্র মোদীনা ঙসি মালেমগী ওইল অমসুং গ্যাস সেক্তরগী সি.ই.ও. অমসুং এক্সপর্তশিংগা ভিদিও কনফরেন্সকী খুৎথাংদা উনখ্রে। প্রধান মন্ত্রীনা এক্সপ্লোরেসন অমসুং লাইসেন্সিং পোলিসী, গ্যাস মার্কেতিং, কোইলা বেদ মিথেন্দা লৈরিবা পোলিসীশিং, কোইল গ্যাসিফিকেসন, অমসুং হন্দক্তা ইন্দিয়ন গ্যাস একচেঞ্জদা শেমদোকখিবা, মখা তানা অসিগুম্বা রিফোর্ম অসিনা ভারতপু ওইল অমসুং গ্যাস সেক্তরদা আত্মানির্ভর ওইনগনি হায়বা য়াওনা ওইল অমসুং গ্যাস সেক্তরদা লৌখৎলিবা রিফোর্মশিংগী মতাংদা য়াম্না মরীক চুম্না খন্নখ্রে। ওইল সেক্তরগী মরমদা ৱা ঙাংলদুনা মহাক্না হায়খি মদুদি মিয়েং থম্লিবা অসি ‘রেভিন্যু’ দগী ‘প্রদক্সন’ য়াম্না হেনগৎহনবা অসিদা হোংদোকপা অসিনি। মহাক্না শুংদোক্ত্রিবা থাওগী থমফম হেনগৎহন্নবগী তঙাইফদবগী মতাংদা ৱা ঙাংখি। মহাক্না মখা তানা লৈবাক অসিদা নেচুরেল গ্যাসকী দিমান্দ হেনগৎলক্লিবগী মতাংদসু হায়খি। মহাক্না পাইলাইনশিং, সিতী গ্যাস দিস্ত্রিব্যুসন অমসুং এল.এন.জি. রিগ্যাসিফিকেসনগী মফম য়াওনা হৌজিক ওইরিবা অমসুং ওইরকপা য়াবা গ্যাস ইনফ্রাস্ত্রকচরকী চাউখৎ থৌরাংগী মতাংদা ৱা ঙাংখি। প্রধান মন্ত্রীনা অমুক হন্না পনখি মদুদি ২০১৬দগী, মীফম অসিদা পীরকখিবা অনিং অপাম্বশিংনা ওইল অমসুং গ্যাস সেক্তরদা থেংনরিবা অৱা অনাশিং থেংনবদা য়াম্না কান্নবা পীরি। মহাক্না হায়খি মদুদি ভারত অসি ফোংবা, অফবতা উবা অমসুং খুদোংচাবগী লমনি অমসুং অনৌবা ৱাল্লোন, মিৎয়েং অমসুং অনৌবা পুথোকপনা থল্লি। মহাক্না ভারত্তা ওইল অমসুং গ্যাস সেক্তরদা থিজিনবা অমসুং চাউখৎনবা ভারতকা খুৎশম্নদুনা চৎনবা সি.ই.ও. অমসুং এক্সপর্তশিংবু বার্তোন তৌরি। উনবা অসিদা মালেম শিনবা থুংবগী লুচিংবশিংনা শরুক য়াখি, মসিদা রোজনেফকী চেয়রমেন অমসুং সি.ই.ও. দাঃ আইগোর সেচিন; সৌদি অরাম্কোগী, প্রসিদেন্ত অমসুং সি.ই.ও. মিস্তির আমিন নাসর; ব্রিতিশ পেত্রোলিয়মগী সি.ই.ও. মিস্তর বরনার্দ লুনী; আই.ঐচ.এস. মার্কিতকী ভাইস চেয়রমেন দাঃ দানিএল য়র্গীন; স্কুব্লগর লিমিতেৎকী সি.ই.ও. মিস্তর ওলিবর লি পিয়ুশ; রিলাইয়েন্স ইন্দস্ত্রী লিমিতেদকী চেয়রমেন অমসুং মেনেজিং দাইরেক্তর, মিস্তর মুকেশ অম্বানী: বেদান্তা লিমিতেদকী চেয়রমেন মিস্তর অনিল অগর্ৱালনা শরুক য়াখি। মখোয়না হন্দক্তা সরকারনা পায়খৎপা ইনর্জী পীবা, ইনর্জী লায়না ফংহনবা অমসুং ইনর্জী সেক্যুরিতী ফগৎহননবগী মাইকৈদা মায় পাক্না লৌখৎলিবা খোঙথাংশিং অসিদা থাগৎপা ফোংদোকখ্রে। মখোয়না প্রধান মন্ত্রীবু মিৎয়েং শানবা অমসুং আসা চাউনা পান্দম থমদুনা ভারতপু হেন্না ফবা ইনর্জী ফংনবা হোৎরিবা লুচিংবা অসিবু থাগৎপা ফোংদোকখি। মখোয়না হায়খি মদুদি ভারতনা অনানবা ইনর্জী তেক্নোলোজীগী য়াম্না থুনা অমসুং অনৌবা মওং অমা শেমগৎলি অমসুং মালেমগী ওইবা ইনর্জী সপ্লাই চেন্দা মশক থোক্না থৌদাং অমা লৌবা ঙম্লি।
নুংশিৎ মোৎপগী ফিবম য়ুনিয়ন কেবিনেত সেক্রেতরীনা অমুক হন্না য়েংশিনখ্রে

নেস্নেল কেপিতেল রিজনদা নুংশিৎ মোৎপা লাকশিন্নবা নোংমাইজিং নুমিৎতগী পায়খৎলক্লিবা থবকশিং ঙসি য়ুনিয়ন কেবিনেত সেক্রেতরীনা অমুক হন্না য়েংশিনখ্রে। পঞ্জাব অমসুং হরিয়ানাদা হৌজিক ফাওবা চরু মৈ থাবা মখা তানা চৎথরি হায়বা খঙলে অমসুং মদুদা থবক হেন্না পায়খৎপা মথৌ তারি হায়রি। নিয়ম ইন্দবশিং চুনবা চৈরাক পীনবা লৌবুকশিংদা মোনিতর কাংবু থম্নবা হায়রিবা রাজ্যশিং অসিদা খঙহনখ্রে। তোঙান-তোঙানবা এজেন্সীশিংনা কোনুংদা ওইরিবা ফিবম অসি খন্নখি অমসুং ফিবম অসি লাকশিন্নবা থবক পায়খৎপা হেনগৎহনবগী তঙাইফদবা অদু থমখি। তুংদা লাকপা খুদোংচাদবশিং থেংন্নবা মপুংফানা শেম-শাদুনা লৈনবা রাজ্যশিংদা খঙহনখ্রে।
কেবিনেতনা এম./এস. ন্যু স্পেস ইন্দিয়া লিমিতেদ (এন.এস.আই.এল.)দা ভারত সরকারদগী ইন-ওর্বিত কম্যুনিকেশন সেতলাইত ১০ ত্রান্সফর তৌনবগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা থৌবুরেল ওইদুনা পাংথোকখিবা কেন্দ্রগী কেবিনেতনা দিপার্তমেন্ত ওফ স্পেসগী এদমিনিস্ত্রেতিব কন্ত্রোল মখাদা লৈবা ভারত সরকারগী পব্লিক সেক্তর ইন্তরপ্রাইজনা মপুং ওইনা মপু ওইবা এম./এস. ন্যু স্পেস ইন্দিয়া লিমিতেদ (এন.এস.আই.এল.)দা ভারত সরকারদগী ইন-ওর্বিত কম্যুনিকেশন সেতলাইত ১০ ত্রান্সফর তৌনবগী অয়াবা পীখ্রে। কেন্দ্রগী কেবিনেতনা এন.এস.আই.এল.গী ওথরাইজ তৌরবা শেয়র কেপিতল অদু লুপা করোর ১০০০দগী লুপা করোর ৭৫০০দা হেনগৎনবা অয়াবসু পীখ্রে। এন.এস.আই.এল.দা হায়রিবা এসেতশিং অসি ত্রান্সফর তৌবনা মখাতানা কেপিতল ইন্তেন্সিব প্রোগ্রামশিং/প্রোজেক্তশিং পাংথোকপা ঙম্নবা কমপনী অদুদা পম্লিবা ফাইনান্সিয়েল ওতোনোমী পীরগনি অমসুং মসিনা মরম ওইরগা থবক্কী খুদোংচাবা কয়া অমা পীরগনি অমসুং ইকোনোমী অসিগী অতোপ্পা সেক্তরশিংদা তেক্নোলোজিগী ওইবা মতেংসু পীরগনি। মসিগী অয়াবা অসিনা স্পেস সেক্তরদা দোমেস্তিক ইকোনোমিক এক্তিবিতী কয়া থোকহল্লগনি অমসুং গ্লোবল স্পেস মার্কেত্তা ভারতকী শেয়র হেনগৎহল্লগনি। স্পেস সেক্তর রিফোর্মশিং অসিনা তঙাইফদনা এন.এস.আই.এল.দা এন্দ-তু-এন্দ কমর্সিয়েল স্পেস এক্তিবিতীশিং পাইখৎনবা অমসুং মপুং ফাবা সেতলাইতোপরেতর অমা ওইনা মথৌ তৌহল্লগনি। এন.এস.আই.এল.না সিঙ্গল ৱিন্দো ওপরেতর অমা ওইনা মথৌ তৌবনা স্পেস সেক্তরদা বিজনেস তৌবদা কোমহল্লগনি। এন.এস.আই.এল. বোর্দ অসিনা হৌজিক্তি সেতলাইত কম্যুনিকেশন সেক্তরদা লৈরিবা মার্কেত দাইনামিকশিং অমসুং গ্লোবল ত্রেন্দশিং অদুগী মতুং ইন্না ত্রান্সপোন্দরশিংগী মমল লেপ্নবা এমপাৱর তৌরগনি। এন.এস.আই.এল. অসি মকোয়গী ইন্তর্নেল পোলিসীশিং অমসুং গাইদলাইনশিং অদুগী মতুং ইন্না কেপাসিতী অদু োফর তৌবা অমসুং এলোকেত তৌবগীসু অয়াবা পীখ্রে।
সপ্লাই চেন রেজিলিএন্সকী মালেমগী মীফমদা প্রধান মন্ত্রীগী ৱারোল

ইকায়খুম্নরবা রাস্ত্রপতি বাইদেন, ঙসিগী মীফম অসিদা সপ্লাই চেন রেজিলিএন্স হায়বর মরুওইবা হীরম অসি লৌখৎপিবগীদমক্তা ঐনা অদোমবু থাগৎচরি‍। অদোম্না হেক ৱাশক লৌবগা “অমেরিকা হল্লক্লে” হায়না অদোম্না হায়বিখি‍। অদুগা য়াম্না তেনখ্রবা মতমসিদা ঐখোয় পুম্নমক্না মসিবু উবা ফংলি অমদি মরম অসিনা ঐনা তরাম্না ওকচরি হায়না হায়জনিংই‍! ইকায়খুম্নরবশিং, লাইচৎ হৌরকপা মতমদা ঐখোয় পুম্নমক্না ভেক্সিন, হকশেলগী খুৎশু খুৎলায় অমসুং মরুওইবা হিদাক লাংথকশিং পুথোক্নবা মচাক ৱাৎপগী ফীভম থেংনখি‍। হৌজিক মালেম অসিনা শেন্মিৎলোন হিঙ্গৎহন্নবা শেম শানরকপা মতমসিদা সেমিকন্দক্তর অমসুং অতৈ পোৎলমশিংগী সপ্লাইদা লাক্লিবা ৱাফমসিনা শেন্মিৎলোন ফীভম ফগৎহনবদা অপনবা ওইররি‍। সিপ্পিং কন্তেনর মশিং ৱাৎলক্কনি হায়না মালেমদা কনানা খন্নরুবগে? ইকায়খুম্নরবশিং, ভেক্সিনগী মালেমগী সপ্লাই চেন ফগৎহন্নবা ভারতনা ভেক্সিন মপান্দ থাদোকপা হেনগৎহল্লে‍। ঐখোয়না ইন্দো-পেসিফিক লমদমদা হেন্না ফবা অমদি পু-থাংবা ঙমবা কোবিদ-১৯ ভেক্সিনগী সপ্লাই লৈহন্নবগীদমক ঐখোয়গী ক্বাদ খোঙবুশিংগা পুন্না থবক পায়খৎমিন্নরি‍। ভারতনা মথঙ চহিদা মালেমগীদমক্তা ভেক্সিন দোজ বিলিয়ন ৫ পুথোক্নবা শেম শারি‍। ফীভমসিদা মচাক সপ্লাই তৌবদা অপনবা অমত্তা লৈহন্দবা হায়বসি য়াম্না মরুওই‍। ইকায়খুম্নরবশিং, ঐনা থাজবদা মালেমগী সপ্লাই চেন ফগৎহন্নবগী খ্বাইদগী মরুওইবা ৱাফম অহুমদি – থাজবা সোর্স, লৌথুপ লৌকোই লৈতবা অমদি অকক্নবা মতম থমবা হায়বসিনি‍। ঐখোয়গী সপ্লাই চেন থাজবা সোর্সতগী ওইহনবা হায়বসি মরুওই‍। ঐখোয়গী সিক্যুরিতী তাথোক তাশিন তৌনবা হায়বসিসু মরুওই‍। সপ্লাই চেনবু করিগুম্বা অমগী পাউখুম ওইনা থদৎপদগী ঙাকথোক্নবা থাজবা সোরস হায়বসি রিএক্তিব ওইবগী হৈনবী লৈতবা মফম অমদগী ওইহনগদবনি‍। সপ্লাই চেনদা থাজবা লৈহন্নবগীদমক মদুদা লৌথুপ লৌকোয় লৈতবা ওইহনবা মথৌ তাই‍। লৌথুপ লৌকোয় লৈবা মরম্না লৈবাকসিদা লৈবাক কয়ানা পোৎলম মচা মচা কয়াগী অৱাৎপা থেংনবা ঐখোয়না উরি‍। করিগুম্বা তঙাই ফদনা চঙদ্রবা য়াদ্রবা পোৎলমশিং মতম চানা সপ্লাই তৌদ্রবদি মদুনা হেন্না চাউবা মাঙজবা পুরকপা য়াই‍। ঐখোয়না ৱাফমসি কোরোনাগী মতমদা ফার্মা অমসুং মেদিকেল সপ্লাইদা ময়েক শেংনা উখ্রে‍। মরম অসিনা অকক্নবা মতমগী মনুংদা সপ্লাই লৈহন্নবা ঐখোয়গী সপ্লাই চেন দাইভর্সিফাই তৌবা তাই‍। অদুগা মসিগীদমক, চাওখৎলক্লিবা লৈবাকশিংদা তোঙানবা মেনুফেকচরিং কেপাসিতী শেমগৎপা তাই‍। ইকায়খুম্নরবশিং, ভারতনা ফার্মাসিউতিকেল, আই.তি. অমসুং অতৈ পোৎলমশিংগী থাজবা য়াবা সোর্স অমা ওইনা শেমগৎচরে‍। ঐখোয়না ক্লীন তেক্নোলোজী সপ্লাই চেনগী লমদসু ঐখোয়গী থৌদাং য়াননবা মীৎয়েঙ থম্লি‍। ঐখোয়না ঐখোয়গী কাঙবুশিংবু ঐখোয়গী মান্নবা দিমোক্রেতিব ভেল্যুশিংদা য়ুম্ফম ওইরগা অকক্নবা মতমগী মনুংদা মখা তাবা এক্সন প্লান পুথোক্ননবা অথুবদা মীফম পাঙথোক্নবা পাউতাপ পীফম থোকই হায়বা ৱাফম ঐনা থমজরি‍। ময়ামবু থাগৎচরি‍। দিসক্লেমর: মসি প্রধান মন্ত্রীগী ৱারোলগী চাউরাকপা ৱাহন্থোক্নি‍। অশেংবা ৱাফমদি হিন্দীদা ফোঙদোকখিবনি‍।
পি.এম.না কোবিদ প্রিকোসন দোজ কাপ্পা য়াবা মীপুম খুদিংমক দোজ অসি কাপথোক্নবা হায়রকখ্রে

ইন্দিয়ানা প্রিকোসন দোজশিং কাপ্পা হৌরকপদা, প্রধান মন্ত্রী, শ্রী নরেন্দ্র মোদীনা কোবিদ প্রিকোসন দোজ কাপ্পা য়াবা মীপুম খুদিংমক দোজ অসি কাপথোক্নবা হায়রকখ্রে। ঙসি ভেক্সিন কাপথোকখিবা মীয়ামবুসু মহাক্না থাগৎখ্রে। ত্বীত অমদা, প্রধান মন্ত্রীনা হায়খি; “ইন্দিয়ানা প্রিকোসন দোজশিং কাপ্পা হৌখ্রে। ঙসি কোবিদ প্রিকোসন দোজ অসি কাপথোকখিবা মীপুম খুদিংমকপু ঐহাক্না থাৌগৎলি। কোবিদ প্রিকোসন দোজ অসি কাপ্পা য়াবা মীপুম খুদিংমক্না দোজ অসি কাপথোক্নবা ঐহাকনা হায়জরি। ভেক্সিন কাপথোকপা হায়বসিনা কোবিদ-১৯বু মায়োক্নবদা খ্বাইদগী কান্নবা খুৎলাইনি হায়না ঐখোয় পুম্নমক্নসু খংলিবনি।”
পি.এম.না মা চন্দ্রঘন্তাগী মফমদা কোক নোনখ্রে

প্রধান মন্ত্রীনা মা চন্দ্রঘন্তাগী মফমদা মহাকপু নীংজবা পুম্নমক্কী মফমদা পাঙ্গল হাপ্পিনবা অমদি ফত্তবা শাফুশিং নমথবা ঙম্নবা থৌনিজখ্রে‍। প্রধান মন্ত্রীনা ত্বীত তৌখি: “ইমা চন্দ্রঘন্তাগী খুয়াখাদা কোক নোন্না খুরুমজরি‍। লাইরেম্বী চন্দ্রঘন্তানা মহাকপু নীংজবশিংগী মফমদা ফত্তবা শাফুশিংবু নমথবা ঙম্নবা থৌজানবিয়ু‍। ঙসিগী তানফমসিদা মহাক্কী মশক মগুন শক-শোঞ্জরি…”
ভারত অমসুং রুসিয়াগী মরক্তা ইনফোর্মেল সম্মিৎ

২০১৮গী মে ২১দা রুসিয়ান ফেদরেসনগী সোচী শহরদা প্রধান মন্ত্রী নরেন্দ্র মোদী অমসুং রাষ্ট্রপতি ব্লাদিমীর পুতিনগী মরক্তা মখোয়গী ওইবা অহানবা ইনফোর্মেল সম্মিৎ পাংথোকখ্রে। সম্মিৎ অসিনা ভারত অমসুং রুসিয়াগী মরক্তা অৱাংবা থাক্কী পোলিতিকেল একচেঞ্জ তৌবগী ত্রেদিসন অদু ঙাকপগা লোয়ননা লুচীংবা অনিমক্না মখোয়গী মরূপ ওইবগী মরি হেন্না চেৎশিলহন্নবা অমদি ইন্তর্নেস্নেল অমসুং রিজনেল ইশুশিংদা মখোয়গী ওইবা মীৎয়েং একচেঞ্জ তৌনবা তঞ্জা অমা ফংহল্লে। লুচীংবা অনিমক্না মালেমগী শান্তিগী ফিভম অমদি তংদু লৈতাহন্নবগীদমক মরুওইবা ফেক্তর অমা ওইনা ভারত অমসুং রুসিয়াগী মরক্তা স্পিসিয়েল অমদি প্রিভিলেজ স্ত্রাতেজিক পার্তনরশিপ অদুদা অয়াবা পীখি। মখোয়না কমন রেস্পোনসিবিলিতীগা লোয়ননা মালেমগী শান্তিগী ফিভম অমদি তংদু লৈতাহনবা অদু ঙাক্তুনা থম্নবগীদমক লৌরিবা থৌদাংশিং অদু শকখঙনখি। লুচীংবা অনিনা মরুওইবা ইন্তর্নেস্নেল ইশুশিংদা মমুৎ তানা খন্নখি। মল্তি পোলর ৱার্ল্দ ওর্দর অমা শেমগৎপগী মরুওইবা অদু মখোয়না য়ানখি। ইন্দো-পেসিফিক রিজনগী য়াওনা অমনা অমগী কনসল্তেসন অমদি কোওর্দিনেসন ইন্তেনসিফাই তৌনবা মখোয়না ৱারেপ লৌখি। প্রধান মন্ত্রী মোদী অমসুং রাষ্ট্রপতি পুতিন্না য়ুনাইতেদ নেসন্স, এস সি ও, ব্রিক্স অমদি জি-২০গুম্বা মল্তিলেতরেল ওর্গনাইজেসনশিংগী খুত্থাংদা মখা তানা পুন্না থবক তৌমিন্নবদসু য়ানখি। লুচীংবা অনিমক্না নেস্নেল দিবেলপমেন্ত প্লান্স এন্দ প্রায়োরিতীদা মখোয়গী ওইবা মীৎয়েংশিং অদু ফোংদোক্নখি। মখোয়না ভারত অমসুং রুসিয়াগী মরক্তা লৈরিবা অচেৎপা থাজবা, ম্যুচুয়েল রেস্পেক্ত অমদি গুদৱীল অদুদা অপেনবা ফোংদোক্নখি। ২০১৭কী জুন থাদা সেন্ত পিতর্সবর্গতা পাংথোকখিবা মমাংগী বাইলেতরেল সম্মিৎ অদুগী মতুংদা লাক্লিবা পেজিতিব মোমেন্তমদা অপেনবা ফোংদোক্লদুনা তুংদা চহি অসিদা পাংথোক্কদৌরিবা সম্মিৎ অদুগীদম শেম শাদুনা মহৈ য়ালহন্নবা লুচীংবা অনিমক্না মখোয়গী ওফইসিয়েলশিংদা খঙহনখি। লুচীংবা অনিমক্না ত্রেদ অমদি ইনভেস্তমেন্তদা গ্রেজর সীনর্জী আইদেন্তিফাই তৌনবা ভারতকী নিতী আয়োগ অমদি রুসিয়ান ফেদরেসনগী মিনিস্ত্রী ওফ ইকোনোমিক দিবেলপমেন্তকী মরক্তা স্ত্রাতেজিক ইকোনোমিক দাইলোগ অমা লিংখৎপদা য়ানখি। মখোয়না ইনর্জী সেক্তরদা তেংবাং পীনবা হেঙ্গৎহনবদা য়ানখি, মসিগা মরি লৈননা গাজপ্রোম অমসুং গেলগী মরক্তা অশাংবা মতমগী য়ানা ৱারোল অমগী মখাদা মথং থাদা লাক্কদৌরিবা এল এন জিগী অহানবা কন্সাইনমেন্ত অদু তরাম্না ওকখি। লুচীংবা অনিমক্না মিলিতরী, সেক্যুরিতী অমসুং ন্যুক্লিয়র ইনর্জীগী লমদা মতম শাংনা পুন্না থবক তৌমিন্নরকপা অদু অমুক হন্না নীংশিংখি অমদি লম অসিদা হৌজিক চত্থরিবা তেংবাং পীনবগী থবক অদু তরাম্না ওকখি। লুচীংবা অনিগী মরক্তা এনুয়েল সম্মিৎ পাংথোকপগী মথক্তা লিদরশিপ লেভেলদা অহেনবা এঙ্গেজমেন্ত অমগুম ইনফোর্মেল সম্মিৎ পাংথোকপগী ৱাখল্লোন অসি লুচীংবা অনিমক্না তরাম্না ওকখি। চহি অসিদা ভারত্তা পাংথোক্কদৌরিবা ১৯শুবা এনুয়েল সম্মিৎকীদমক প্রধান মন্ত্রীনা রাষ্ট্রপতি পুতিনবু বার্তন তৌখি।
মন্ত্রীমন্দলনা দিল্লী মেত্রো কোরিদোর দিলশাদ গার্দেনদগী ন্যু বস অদ্দা গাজিয়াবাদ ফাওবা শাংদোকহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা দিল্লী মেত্রো কোরিদোর দিলশাদ গার্দেনদগী ন্যু বস অদ্দা গাজিয়াবাদ ফাওবা শাংদোকহনবদা অয়াবা পীখ্রে। শাংদোক্কদৌরিবা লাইন অসিগী অপুনবা অরাপ্পা অসি কিলোমীতর ৯.৪১ ওইগনি। মন্ত্রীমন্দলনা মপুংফানা লোইশিনবদা চংগদবা অপুনবা শেনফম লুপা কোতি ১,৭৮১.২১দা সেন্ত্রেল ফাইনান্সিয়েল এসিস্তেন্স ওইনা লুপা কোতি ৩২৪.৮৭গী কন্ত্রীব্যুসনসু অয়াবা পীখি। প্রোজেক্ত অসি ইমপ্লিমেন্ত তৌবনা এন.সি.আর.দা অহেনবা পব্লিক ত্রান্সপোর্ত ইনফ্রাস্ত্রকচর দরকার ওইবা অদু ফংহল্লগনি। প্রোজেক্ত অসি দিল্লী মেত্রো রেল কোর্পোরেসন লিমিতেদ (দি.এম.আর.সি.), ভারত সরকারগী স্পিসিয়েল পরপজ ভেহিকল (এস.পি.ভি.) অমসুং গবর্নমেন্ত ওফ নেস্নেল কেপিতেল তেরিতেরী ওফ দিল্লী (জি.এন.সি.তি.দি.)না ইমপ্লিমেন্ত তৌবনি।
রাষ্ট্রপতি, উপ-রাষ্ট্রপতি, প্রধানমন্ত্রীনা সর্দার পতেলগী মপোক নুমিত্তা মফমদা শ্রদ্ধাঞ্জলি কৎখ্রে, প্রধানমন্ত্রীনা ‘রন ফোর য়ুনিতী’ লমথাখ্রে

রাষ্ট্রপতি শ্রী রাম নাথ কোবিন্দ, উপ-রাষ্ট্রপতি শ্রী ভেনকৈয়া নাইদু অমসুং প্রধানমন্ত্রী শ্রী নরেন্দ্র মোদীনা ঙসি সর্দার বল্লভভাই পতেলগী মপোক নুমিৎকী থৌরমদা নই দিল্লীগী পতেল চোক্তা লৈবা সর্দার পতেলগী মুর্তীদা শদ্ধাঞ্জলি কৎখ্রে। মতুংদা প্রধানমন্ত্রীনা মেজোর ধ্যান চন্দ নেস্নেল স্তেদিয়মদগী ‘রন ফোর য়ুনিতী’ লমথাখি। থৌরম অদুদা ৱা ঙাংলদুনা প্রধানমন্ত্রীনা, জাতি অসিবু পুন্সিন্নবগীদমক সর্দার বল্লভভাই পতেলনা তৌবীরম্বা থৌদাংশিং অদুবু নীংশিংখি। প্রধানমন্ত্রীনা শাফু পীখি মদুদি ভারতকী নহারোলশিংনা সর্দার পতেল অমসুং ঐখোয়গী জাতি অসিবু শেমগৎনবা হোৎনবদা মহাক্না লৌবীরম্বা থৌদাং অদুবু ইকাই খুম্নরি। প্রধানমন্ত্রীনা হায়খি মদুদি ভারতনা মসিগী মখল মখা অসিদা চাওথোকচরি অমসুং ‘রন ফোর য়ুনিতী’গুম্বা থৌরমশিংনা ঐখোয়বু চাওথোকচবা অমসুং অপুনবগী ৱাখল্লোনবু চেৎশিলহন্নবগী তাঞ্জা পীরি। শ্রী নরেন্দ্র মোদীনা ঙসি মহাক্কী লৈখিদবা নুমিৎকী থৌরম পাংথোক্লিবা হান্নগী প্রধানমন্ত্রী শ্রীমতী ইন্দিরা গান্ধীবুসু নীংশিংখি। প্রধানমন্ত্রীনা শরুক য়াখিবশিংদা অপেনবা ফোংদোকখি।
পি.এম.না শক্নাইরবা এজুকেশনিস্ত বাবা ইকবাল সিং জিনা লৈখিদবদা নুংঙাইতবা ফোংদোকখি

প্রধান মন্ত্রী, শ্রী নরেন্দ্র মোদীনা শক্নাইরবা এজুকেশনিস্ত, বাবা ইকবাল সিং জিনা লৈখিদবদা থমোই শোক্না নুংঙাইতবা ফোংদোকখি। ত্বীত অমদা প্রধান মন্ত্রীনা হায়খি; “বাবা ইকবাল সিং জিনা লৈখিদবদা য়াম্না নুংঙাইতে। নহাশিংগী মরক্তা মহৈ-মশিং তম্বা হেনগৎহন্নবা হোৎনরম্বশিং অদুগীদমক্তা মহাকপু নিংশিংদুনা লৈহৌরগনি। মহাক্না সোসিয়েল এমপাৱরমেন্ত হেনগৎহন্নবগী মাইকৈদা অৱাবা লৈতনা হোৎনরকখি। মসিগী অৱাবা পুংফম অসিদা মখোয়গী ইমুং-মনুংশিং অমসুং মহাকপু পামজবশিংগীদমক্তা নুংঙাইতবা ফোংদোক্লি। ৱাহেগুরুনা মহাক্কী থৱাইবু থৌজানবীবা ওইসনু।”
মালদীব অমসুং শ্রীলঙ্কাগী খোংচৎকী মাংওইননা পীখিবা প্রধান মন্ত্রীগী ৱারোল

২০১৯গী জুন ৮-৯দা ঐহাক রাস্ত্রপতি ইব্রাহিম মোহম্মদ সোলিহ অমসুং রাস্ত্রপতি মাইত্রীপাল সিরিসেনাগী বার্তন ফংদুনা মথংশিৎনা মালদীব অমসুং শ্রীলঙ্কাদা চৎকনি। ঐহাকপু অমুক হন্না খনবীরবা মতুং মসিনা ঐহাক্কী অহানবা মপাল লমগী খোংচৎ ওইরগনি। মমাং চহীগী দিসেম্বর থাদা ঐখোয়না রাস্ত্রপতি সোলিহবু তরাম্না ওকচবগী খুদোংচাবা ফংজখি। ২০১৮গী নবেম্বর থাদা ঐহাক্না রাস্ত্রপতি সোলিহগী ইনোগ্রেসন্দা শরুক য়াবগী খুদোংচাবসু ফংজখি। ঐহাক্কী মালদীব খোংচৎ অসিনা ঐখোয়গী সমুদ্রগী য়ুম্লোন্নরিবা অমদি মতম শাংনা মরূপ ওইবগী মরীগী মরুওইবা অদু মমি তারি। ঐখোয়না মালদীবপু পুৱারী অমসুং কলচরগী অচেৎপা মরী লৈবা অদুগুম্লবা মরুওইবা পার্তনর অমগুম ইকাই খুম্নজৈ। হৌখিবা মতম খরা অসিদা মালদীবকা লোয়ননা ঐখোয়গী লৈবাক অনিগী মরী অসি হেন্না চেৎশিল্লক্লি। ঐহাক্কী খোংচৎ অসিনা ঐখোয়গী মায়থোং য়াম্লবা পার্তনরশিপ অসি মখা তানা হেন্না চেৎশিলহল্লগনি হায়বা ঐহাক্না থাজৈ। শ্রীলঙ্কাদা চৎকদৌরিবা ঐহাক্কী খোংচৎ অসি ২০১৯গী এপ্রিল ২১দা থোকখিবা তমথিরবা তেরোরিস্তকী এতেকশিং অদু য়েংলগা শ্রীলঙ্কাগী সরকার অমসুং মফম অদুগী মীওইশিংগা লোয়ননা ঐখোয়না অমত্তা ওইনা লেপলি হায়বদু ফোংদোকপনি। তেরোরিজম থেংনবদা ভারতনা শ্রীলঙ্কাগা লোয়ননা লেপমিন্নরি। হৌখিবা চহী খরা অসিদা শ্রীলঙ্কাগা লোয়ননা ঐখোয়গী লৈবাক অনিগী মরীদা খুমাং চাউশিল্লে। অনৌবা সরকার ৱাশক লৌবগী থৌরমদা শরুক য়ানবগীদমক হন্দক্তা ভারত্তা লাকপীরম্বা মতম অদুদা রাস্ত্রপতি সিরিসেনাগা উন্নবগী খুদোংচাবা অদু ঐহাক্না ফংজখি। ঐহাক্কী খোংচৎ মনুংদা ঐহাক্না শ্রীলঙ্কাগী লুচিংবশিংগা উন্নদুনা ৱারী শাননবা থৌরাং তৌরি। ঐহাক্কী মালদীব অমসুং শ্রীলঙ্কাগী খোংচৎ অসিনা ঐখোয়গী সমুদ্রগী য়ুম্লোন্নবশিংগা লোয়ননা ঐখোয়গী য়ুম্লোন্নবগা অহানবা পোলিসী অমদি লমদম অসিদা সেক্যুরিতীগী মীৎয়েং অমসুং পুম্নমক্কী চাউখৎপগী পরিংদা ঐখোয়গী অচেৎপা মরী অদু মখা তানা চেৎশিলহল্লগনি হায়বা ঐহাক্না থাজবা থম্লি।
প্রধান মন্ত্রীনা ঝার্খন্দ রাজ্য শেমখিবা নুমিত্তা রাজ্যসিগী মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা ঝার্খন্দ রাজ্য শেমখিবা নুমিৎকা মরী লৈননা রাজ্যসিগী মীয়ামদা য়াইফ পাউজেল পীখ্রে। মহাক্না রাজ্যসিনা চাউখৎ-থৌরাংগী অৱাংবা থাক্তা য়ৌসনু হায়বগী য়াইফ পাউজেলসু পীখি। প্রধান মন্ত্রী মহাক্কী ত্বীত অমদা অসুম্না ফোংদোকখি: “ঝার্খন্দ রাজ্য শেমখিবা নুমিৎসিদা রাজ্যসিগী মীয়াম্বু থাগৎচরি। মহৌশা ইমাগী পোত্থোক অমসুং ত্রাইবেলগী কলা-সংস্কৃতীদা ইনাক খুল্লবা রাজ্যসিনা চাউখৎপগী অনৌবা অমসুং অৱাংবা থাক্তা য়ৌবা ওইসনু হায়না ঐহাক্না পাউজেল পীজরি”।
ওস্ত্রেলিয়াগী প্রধান মন্ত্রীনা ভারতকী প্রধান মন্ত্রীগী মফমদা তেলিফোন তৌরকখ্রে

ওস্ত্রেলিয়াগী প্রধান মন্ত্রী শ্রী স্কোৎ মোরিসন্না ২০১৯গী মে ২৩দা প্রধান মন্ত্রী নরেন্দ্র মোদীগী মফমদা তেলিফোন তৌরক্তুনা ১৭শুবা লোক সভাগী মীখলদা মায় পাক্লকপদা নুংঙাইবা ফোংদোকখ্রে। প্রধান মন্ত্রীনা ফোংদোকখি মদুদি ভারতনা ওস্ত্রেলিয়াগা লোয়ননা মখোয়গী ওইবা মরীশিং হেন্না চেৎশিলহনবদা মীৎয়েং থম্লি। মহাক্না মসিমসু ফোংদোকখি মদুদি ভারত অমসুং ওস্ত্রেলিয়া অনিমক অচেৎপা অমসুং মথৌ তৌরিবা দেমোক্রেসীশিংনি অমদি ঐখোয়গী পাকথোক-চাউথোরক্লিবা ইকোনোমিক এঙ্গেজমেন্ত, অৱাংবা থাক্কী ৱারী শান্নবা হেঙ্গৎলক্লিবা অমসুং মীয়ামগী মরক্তা লৈনরিবা অচেৎপা মরী হেঙ্গৎহনবগা লোয়ননা ঐখোয়গী মরীদা খুমাং চাউশিল্লক্লিবা অসি মখা তানা চত্থখিগনি। প্রধান মন্ত্রীনা ওস্ত্রেলিয়াদা হন্দক্তা পাংথোকখিবা মীখলদা মায় পাক্নবগীদমক মহাক্কী লিবরেল-নেস্নেল কোলাইসন পার্তীবু লমজিংখিবগীদমক প্রধান মন্ত্রী মোরিসনবু নুংঙাইবা ফোংদোকখি। মহাক্না প্রধান মন্ত্রী মোরিসনবু ভারত্তা লাকপীনবা বার্তন তৌখিবা অদু অমুক হন্না নীংশিংখি।
অনৌবা দ্রোনগী কাংলোনশিং অসিনা সেক্তর অসিগী ওইনা ভারত্তা মরু ওইবা তাঙ্কক অমা পুরক্লে: পি.এম.

প্রধান মন্ত্রী, শ্রী নরেন্দ্র মোদীনা অনৌবা দ্রোনগী কাংলোনশিং অসিনা সেক্তর অসিগী ওইনা ভারত্তা মরু ওইবা তাঙ্কক অমা পুরক্লে হায়না ফোঙদোকখ্রে। মহাক্না অনৌবা দ্রোনগী কাংলোনশিং অসিনা সেক্তর অসিদা থবক তৌরিবা স্তার্ত-অপশিং অমসুং ঐখোয়গী নহারোলশিংদা চাওনা কানবা পীরগনি হায়নসু ফোঙদোকখ্রে। মথং-মথং ত্বিত তৌদুনা প্রধান মন্ত্রীনা হায়খি; "অনৌবা দ্রোনগী কাংলোনশিং অসিনা সেক্তর অসিগী ওইনা ভারত্তা মরু ওইবা তাঙ্কক অমা পুরক্লে। কাংলোনশিং অসি থাজবা অমসুং সেল্ফ-সর্তিফিকেসনদা য়ুম্ফম ওইরি। এপ্রুবেলশিং, কম্প্লাইন্সকী মথৌ তাবশিং অমসুং এন্ত্রীগী অথিংবশিং শীংথানীংঙাই ওইনা হন্থহনখ্রে। অনৌবা দ্রোনগী কাংলোনশিং অসিনা সেক্তর অসিদা থবক তৌরিবা স্তার্ত-অপশিং অমসুং ঐখোয়গী নহারোলশিংদা চাওনা কানবা পীরগনি। মসিনা ইন্নোভেসন অমসুং বিজিনেসকী অনৌবা ওইথোকপশিংগী লম্বী য়াৎলগনি। মসিনা ভারতপু দ্রোন হব অমা ওইহন্নবা ইন্নোভেসন, তেক্নোলোজী অমসুং ইঞ্জিনীয়রিংদা ভারতকী মপাঙ্গল হেনগৎহনবদা মতেং ওইরগনি।"
মন্ত্রীমন্দলনা কেন্দ্র সরকারগী শিন্মীশিংগীদমক্তা দিয়রনেস এলাৱেন্স (দি.এ.) অমসুং পেন্সনরশিংগীদমক্তা দিয়রনেস রিলিফ (দি.আর.) দা অহেনবা চাদা ২ গী অয়াবা পীখ্রে, মদু জুলাই ০১, ২০১৮দগী চৎনবা হৌগনি

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা পোৎকী মমল তাংখৎলকপা অসিগী য়েংদুনা কেন্দ্র সরকারগী শিন্মীশিংগীদমক্তা দিয়রনেস এলাৱেন্স (দি.এ.) অমসুং পেন্সনরশিংগীদমক্তা দিয়রনেস রিলিফ (দি.আর.)গী অহেনবা ইন্সতোলমেন্ত থাদোক্নবা অয়াবা পীখ্রে, মদু বেসিক পে/পেন্সনগী লৈরিবা ৭% অদুদা ২% হেনগৎলগনি। মসি ০১.০৭.২০১৮দগী চৎনবা হৌগনি। দিয়রনেস এলাৱেন্স অমসুং দিয়রনেস রিলিফ অসিনা সরকারগী পুক্কৈদা পীবা অপুনবা শাফু অসি চহি খুদিংগী লুপা ক্রোর ৬১১২.২০ অমসুং শেনবা চহি ২০১৮-১৯ (জুলাই ২০১৮দগী ২০১৯ ফাওবগী থা ৮গী মতম ফাওবগীদমক্তা)দা লুপা ক্রোর ৪০৭৪.৮০ ওইরগনি। মসিনা কেন্দ্র সরকারগী চাউরাক্না শিন্মী লাখ ৪৮.৪১ অমসুং পেন্সনর লাখ ৬২.০৩দা কান্নবা ফংহল্লগনি। হেনগৎলকপা অসি অয়াবা পীরবা ফোর্মুলাগী মতুং ইন্ননি, মদু ৭ শুবা সেন্ত্রেল পে কমিশনগী রিকোমেন্দেসনগী মখা পোন্ননি।
প্রধান মন্ত্রী শ্রী নরেন্দ্র মোদী অমসুং ইতলীগী প্রধান মন্ত্রী হিজ এক্সিলেন্সী জিউসেপ কোন্তেগী মরক্তা ফোন তৌনখ্রে

প্রধান মন্ত্রী শ্রী নরেন্দ্র মোদীনা ঙসি ইতলীগী প্রধান মন্ত্রী হিজ এক্সিলেন্সী জিউসেপ কোন্তেগা লোয়ননা তেলিফোন্দা ৱারী শানখ্রে। প্রধান মন্ত্রীনা কোবিদ-১৯ লাইচৎনা মরম ওইদুনা ইতলীদা লৈখিদ্রবশিংগী মফমদা মহাক্কী ওইবা অৱাবা ফোংদোকখি। মহাক্না চিরবা তাঞ্জা মনুংদা ইতলীগী মীয়াম্না উৎখিবা অৱাবা খংবগী লিংজেল অদু থাগৎখি। লুচিংবা অনিনা মখোয় মশাগী লৈবাকশিংদা অমসুং মালেমগী থাক্তা লাইচৎ অসিগী হকশেল অমসুং ইকোনোমিক ইম্পেক্ত থেংননবা দরকার ওইবা খোংথাংশিংদা খন্ন-নৈনখি। মখোয়না অমনা অমগী সোলিদরিতী ফোংদোক্নখি অমসুং অমনা অমগী পন্দুনা লৈরিবা লৈবাক মচাশিংদা নাকল অনিগী ওইবা তেংবাং ফংহনবগীদমক থাগৎপ্ ফোংদোকখি। প্রধান মন্ত্রীনা শ্রী কোন্তেবু ইতলীদা মরুওইবা হিদাক-লাংথকশিং অমসুং অতোপ্পা পোৎলমশিং ফংহনবদা ভারতনা মতেং পাংগনি হায়বা থাজবা পীখি। লুচিংবা অনিনা নাকল অনিগী মরী মখা তানা চেৎশিলহন্নবা ভারত অমসুং ইতলীগী মরক্তা এক্তিব ওইনা তাথোক-তাশিন তৌবা অমসুং তেংবাং পীননবা মখা চত্থবা য়ানখি। ইতলীগী প্রধান মন্ত্রীনা মতাং চাবা অমদা ইতলীদা লাকপীনবা প্রধান মন্ত্রীগী মফমদা বার্তন তৌখি।
এসিয়ন গেম্স ২০১৮দা বজরঙ্গ পুনিয়ানা কিলোগ্রাম ৬৫গী ফ্রিস্তাইল রেসলিংদা সনাগী তকমান লৌরকপদা প্রধান মন্ত্রীনা মফমদা নুংঙাইবা ফোংদোকখ্রে

এসিয়ন গেম্স ২০১৮দা বজরঙ্গ পুনিয়ানা কিলোগ্রাম ৬৫গী ফ্রিস্তাইল রেসলিংদা সনাগী তকমান লৌরকপদা প্রধান মন্ত্রী শ্রী নরেন্দ্র মোদীনা মফমদা নুংঙাইবা ফোংদোকখ্রে। প্রধান মন্ত্রীনা হায়খি, “কিলোগ্রাম ৬৫গী ফ্রিস্তাইল রেসলিংদা অদোমনা নীংশিংনীংঙাই ওইবা মওংদা মাই পাক্লকপগীদমক নুংঙাইবা ফোংদোকচরি বজরঙ্গ পুনিয়া। মসি এসিয়ন গেম্স ২০১৮দা ভারতকী অহানবা সনা ওইবনা অমুক্কা হেন্না মরু ওইবা ওইরি। অদোমগী তুংগী পুন্সিদা হেন্না মাই পাকপা ওইরসনু।”
কানাদাগী হান্নগী প্রধান মন্ত্রী স্তেফেন হর্পরনা প্রধান মন্ত্রীগা উন্নখ্রে

রাইজিনা দাইলোগ শরুক য়ানবগীদমক ভারত্তা লাকখিবা কানাদাগী হান্নগী প্রধান মন্ত্রী স্তেফেন হর্পরনা ঙসি অঙনবদা প্রধান মন্ত্রী শ্রী নরেন্দ্র মোদীগা উনখ্রে। ইন্দিয়া-কানাদাগী লৈনরিবা মরীশিং, মরুওইবা গ্লোবেল ত্রেন্দশিং অমদি দেমোক্রেসিশিংগী মরক্তা কোওপরেসন্দা লৈরিবা দিবেলপমেন্তশিংদা লুচিংবা অনিনা মখোয়গী ওইবা মীৎয়েংশিং একচেঞ্জ তৌনখি।